লিগ পর্বের ১০ ম্যাচে সাতটি করে জয় তুলে সমান পয়েন্ট অর্জন করে কুমিল্লা, রংপুর ও বরিশাল। রান রেটে এগিয়ে থাকায় শীর্ষ দুইয়ে জায়গা পায় কুমিল্লা ও রংপুর। শনিবার এ দুটি দলই মাঠে নামছে প্রথম কোয়ালিফায়ার ম্যাচে। যে দল জিতবে তারা সরাসরি উঠবে বিপিএলের তৃতীয় আসরের ফাইনালে। হেরে যাওয়া দলের জন্যও থাকছে ফাইনালে ওঠার সুযোগ। এলিমিনেশন রাউন্ডের (ঢাকা-বরিশাল) জয়ী দলের বিপক্ষে দ্বিতীয় কোয়ালিফায়ার ম্যাচ জিতলে ফাইনাল নিশ্চিত করবে তারা।